
ΤΕΥΧΟΣ ΔΕΥΤΕΡΟ 


Αρ 


. Φύλλου 524 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός των επιτρεπόμενων για το έτος 2017 
ημερών μετακίνησης εκτός έδρας του προσωπι¬ 
κού της εταιρείας με την επωνυμία «ΕΛΛΗΝΙΚΗ 
ΡΑΔΙΟΦΩΝΙΑ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ 
(Ε.Ρ.ΤΑ.Ε.)». 

2 Τροποποίηση της με αριθμ. Φ.253/85476/Α5/ 
2015 (ΦΕΚ 995 τ.Β') υπουργικής απόφασης. 

3 Προσωρινές κυκλοφοριακές ρυθμίσεις στη χερ¬ 
σαία ζώνη λιμένα. 


ΑΠΟΦΑΣΕΙΣ 

Αριθμ. 3101 _ (1) 

Καθορισμός των επιτρεπόμενων για το έτος 2017 
ημερών μετακίνησης εκτός έδραςτου προσωπι¬ 
κού της εταιρείας με την επωνυμία «ΕΛΛΗΝΙΚΗ 
ΡΑΔΙΟΦΩΝΙΑ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ 
(Ε.Ρ.Τ. Α.Ε.)». 

ΟΙ ΥΠΟΥΡΓΟΙ 

ΨΗΦΙΑΚΗΣ ΠΟΛΙΤΙΚΗΣ, ΤΗΛΕΠΙΚΟΙΝΩΝΙΩΝ 
ΚΑΙ ΕΝΗΜΕΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

I. Τις διατάξεις: 

1. του ν. 4173/2013 «Ελληνική Ραδιοφωνία,Τηλεόραση 
Ανώνυμη Εταιρεία (Ε.Ρ.Τ. Α.Ε.)» (ΑΊ69), όπως ισχύει, 

2. των παραγράφων 1 και 3 του άρθρου 3 της υπο- 
παραγράφου Δ9 της παραγράφου Δ του άρθρου 2 του 
ν. 4336/2015 «Συνταξιοδοτικές διατάξεις - Κύρωση του 
Σχεδίου Σύμβασης Οικονομικής Ενίσχυσης από τον Ευ¬ 
ρωπαϊκό Μηχανισμό Σταθερότητας και ρυθμίσεις για 
την υλοποίηση της Συμφωνίας Χρηματοδότησης» (Α'94), 

3. του ν. 3681/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(Α' 112), όπως ισχύει, 

4. του άρθρου 28 του ν. 4320/2015 «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 


πιστικής κρίσης, την οργάνωση της Κυβέρνησης και των 
Κυβερνητικών οργάνων και λοιπές διατάξεις» (Α'29), 

5. του π.δ. 102/2014 «Οργανισμόςτης Γενικής Γραμμα¬ 
τείας Ενημέρωσης και της Γενικής Γραμματείας Επικοι¬ 
νωνίας και Προβολής» (ΑΊ69), 

6. του π.δ. 111/2014 «Οργανισμός του Υπουργείου 
Οικονομικών» (Α' 178), όπως ισχύει, 

7. του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α'98), όπως ισχύει, 

8. του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

9. του άρθρου 4 του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων (Α'208), 

10. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών (Α' 210), 

11. την υπ'αριθμ. Υ29/09.10.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β'2168). 

III. Το υπ'αριθμ. 1920/28.12.2016. έγγραφοτης ΕΡΤ Α.Ε. 

IV. Το γεγονός ότι η ΕΡΤ Α.Ε. έχει ως σκοπό την παροχή 
δημόσιας ραδιοτηλεοπτικής υπηρεσίας, σύμφωνα με 
τη διάταξη της παραγράφου 2 του άρθρου 15 του Συ¬ 
ντάγματος, και υποχρεούται να καλύπτει γεωγραφικά το 
σύνολο της επικράτειας, αλλά και να απευθύνεται στον 
απόδημο ελληνισμό. Στο πλαίσιο αυτό, διατηρεί δίκτυο 
εκπομπής ραδιοτηλεοπτικού σήματος μέσω επίγειων 
πομπών σε όλη την επικράτεια για την εκπομπή ραδι¬ 
οτηλεοπτικών προγραμμάτων εθνικής και περιφερεια¬ 
κής εμβέλειας, μεταδίδει οπτικοακουστικό περιεχόμενο 
μέσω διαδικτύου, αλλά και εκπέμπει μέσω δορυφόρου 
εκτός της ελληνικής επικράτειας, λειτουργεί δε αδιαλεί- 
πτως επί είκοσι τέσσερις ώρες (24) ημερησίως όλες τις 
ημέρες του έτους. 

Τεύχος Β'524/21.02.2017 


IV. Τις αυξημένες ανάγκες μετακίνησης εκτός έδρας 
του προσωπικού της ΕΡΤ Α.Ε. που είναι επιφορτισμένο 
αφενός με τη συντήρηση του δικτύου εκπομπής ραδιο¬ 
τηλεοπτικού σήματος και αφετέρου με την παραγωγή, 
μετάδοση και εκπομπή ραδιοτηλεοπτικού προγράμ¬ 
ματος για την κάλυψη των γεγονότων της πολιτικής, 
καλλιτεχνικής και εν γένει πολιτιστικής και αθλητικής 
επικαιρότητας σε εθνικό και διεθνές επίπεδο, προκει- 
μένου να διασφαλιστεί η απρόσκοπτη μετάδοση πλη¬ 
ροφοριών και ειδήσεων και προϊόντων του λόγου και 
της τέχνης. 

V. Το γεγονός ότι από τις διατάξεις της παρούσας από¬ 
φασης θα προκληθεί δαπάνη ύψους ενός εκατομμυρίου 
διακοσίων χιλιάδων ευρώ (1.500.000,00 €), η οποία θα 
βαρύνει τον προϋπολογισμό της Ε.Ρ.Τ. Α.Ε. κωδ. 64 του 
έτους 2017, αποφασίζουμε: 

Άρθρο Μόνο 

1.0 αριθμός των επιτρεπόμενων ημερών μετακίνησης 
εκτός έδρας για το προσωπικό της Ε.Ρ.Τ. Α.Ε. όλων των 
κλάδων, ειδικοτήτων και κατηγοριών, που μετακινείται 
εκτός έδρας για οποιαδήποτε από τις αιτίες της παρα¬ 
γράφου 1 του άρθρου 2 της υποπαραγράφου Δ9 της 
παραγράφου Δ του άρθρου 2 του ν. 4336/2015, καθο¬ 
ρίζεται για το έτος 2017 σε εξήντα (60). 

2. Ειδικώς για τους τεχνικούς και τους δημοσιογρά¬ 
φους της Ε.Ρ.Τ. Α.Ε., που μετακινούνται εκτός έδρας για 
την εκτέλεση ή παροχή υπηρεσίας, συναφούς με την 
παραγωγή, μετάδοση και εκπομπή ραδιοτηλεοπτικού 
προγράμματος, καθώς και με τη συντήρηση του δικτύου 
εκπομπής ραδιοτηλεοπτικού σήματος, ο αριθμός των 
επιτρεπόμενων ημερών μετακίνησης εκτός έδρας κα¬ 
θορίζεται για το έτος 2017 σε διακόσιες (200). 

3. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 16 Φεβρουάριου 2017 
Οι Υπουργοί 


Ψηφιακής Πολιτικής, 
Τηλεπικοινωνιών 
και Ενημέρωσης 


Αναπληρωτής 

Υπουργός 

Οικονομικών 


ΝΙΚΟΛΑΟΣ ΠΑΠΠΑΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. Φ.253/27216/Α 5 (2) 

Τροποποίηση της με αριθμ. Φ.253/85476/Α5/ 

2015 (ΦΕΚ 995 τ.Β') υπουργικής απόφασης. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 του ν. 4327/2015 και 
τις διατάξεις του άρθρου 4 του ν. 4186/2013 «Αναδι¬ 
άρθρωση της Δευτεροβάθμιας Εκπαίδευσης και λοιπές 
διατάξεις» (ΦΕΚ 193 Α'), όπως έχει τροποποιηθεί με το 
άρθρο 58 του ν. 4310/2014 (ΦΕΚ 258 Α') και όπως αντι¬ 


καταστάθηκε με το άρθρο 3 του ν. 4327/2015 (ΦΕΚ 50 
Α'/14-5-2015). 

2. Τις διατάξεις του άρθρου 26 του ν. 4452/2017 
(ΦΕΚ 17 Α'). 

3. Τις διατάξεις του π.δ. 94/2013 (ΦΕΚ 132 Α'). 

4. Τ ις διατάξεις του π.δ. 87/2013 (ΦΕΚ 129 Α'). 

5. Τις διατάξεις του π.δ. 83/2013 (ΦΕΚ 123 Α'). 

6. Τ ις διατάξεις του π.δ. 95/2013 (ΦΕΚ 133 Α'). 

7. Τ ις διατάξεις του π.δ. 90/2013 (ΦΕΚ 130 Α'). 

8. Τις διατάξεις του π.δ. 91/2013 (ΦΕΚ 131 Α'). 

9. Τις διατάξεις του π.δ. 102/2013 (ΦΕΚ 136 Α'). 

10. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(ΦΕΚ 210 Α'). 

11 .Την αριθμ. πρωτ. Φ.1 /Α/79/27065/Β1 /17-2-2017 ει¬ 
σήγηση της Προϊσταμένης της Γενικής Διεύθυνσης Οικο¬ 
νομικών Υπηρεσιών του Υπουργείου Παιδείας, Έρευνας 
και Θρησκευμάτων. 

12. Τις διατάξεις του άρθρου 90 του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'), κατ'εφαρμογή των οποίων βεβαιώνεται ότι 
από τις διατάξεις της παρούσας δεν προκαλείται δαπά¬ 
νη σε βάρος του κρατικού προϋπολογισμού, αποφασί¬ 
ζουμε: 

Τροποποιούμε την με αριθμ. Φ.253/85476/Α5/2015 
(ΦΕΚ 995 τ.Β') υπουργική απόφαση «Ένταξη των Σχο¬ 
λών, τωνΤμημάτων και των Εισαγωγικών Κατευθύνσεων 
στα Επιστημονικά Πεδία του άρθρου 3 του ν. 4327/2015 
(ΦΕΚ 50 τ.Α') και συντελεστές βαρύτητας μαθημάτων.», 
ως ακολούθως: 


Άρθρο Μόνο 


Στο εδάφιο 1. «ΕΠΙΣΤΗΜΟΝΙΚΟ ΠΕΔΙΟ ΑΝΘΡΩΠΙΣ¬ 
ΤΙΚΩΝ, ΝΟΜΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ» της 
παρ. 2 του άρθρου 1, υπό τον τίτλο «ΤΕΙ», προστίθενται: 


ΚΟΙΝΩΝΙΚΗΣ ΕΡΓΑΣΙΑΣ 
(ΠΑΤΡΑ) 


ΤΕΙ ΔΥΤΙΚΗΣ ΕΛΛΑΔΑΣ 


Στο εδάφιο 2. «ΕΠΙΣΤΗΜΟΝΙΚΟ ΠΕΔΙΟ ΘΕΤΙΚΩΝ ΚΑΙ 
ΤΕΧΝΟΛΟΓΙΚΩΝ ΕΠΙΣΤΗΜΩΝ» της παρ. 2 του άρθρου 1, 
υπό τον τίτλο «ΤΕΙ», προστίθενται: 


ΑΡΧΙΤΕΚΤΟΝΙΚΗΣ ΤΟΠΙΟΥ 
(ΔΡΑΜΑ) 

ΤΕΙ ΑΝΑΤ. ΜΑΚΕΔΟΝΙΑΣ- 

ΘΡΑΚΗΣ 

ΔΑΣΟΠΟΝΙΑΣ ΚΑΙ ΔΙΑΧΕΙΡΙΣΗΣ 

ΦΥΣΙΚΟΥ ΠΕΡΙΒΑΛΛΟΝΤΟΣ 
(ΚΑΡΔΙΤΣΑ) 

ΤΕΙ ΘΕΣΣΑΛΙΑΣ 

ΕΣΩΤΕΡΙΚΗΣ ΑΡΧΙΤΕΚΤΟΝΙΚΗΣ, 
ΔΙΑΚΟΣΜΗΣΗΣ ΚΑΙ ΣΧΕΔΙΑΣ- 
ΜΟΥ ΑΝΤΙΚΕΙΜΕΝΩΝ (ΣΕΡΡΕΣ) 

ΤΕΙ ΚΕΝΤΡΙΚΗΣ 

ΜΑΚΕΔΟΝΙΑΣ 


Στο εδάφιο 3. «ΕΠΙΣΤΗΜΟΝΙΚΟ ΠΕΔΙΟ ΕΠΙΣΤΗΜΩΝ 
ΥΓΕΙΑΣ ΚΑΙ ΖΩΗΣ» της παρ. 2 του άρθρου 1, υπό τον 
τίτλο «ΤΕΙ», προστίθενται: 


ΟΠΤΙΚΗΣ ΚΑΙ 

ΟΠΤΟΜΕΤΡΙΑΣ (ΑΙΓΙΟ) 

ΤΕΙ ΔΥΤΙΚΗΣ ΕΛΛΑΔΑΣ 

ΛΟΓΟΘΕΡΑΠΕΙΑΣ 

(ΚΑΛΑΜΑΤΑ) 

ΤΕΙ ΠΕΛΟΠΟΝΝΗΣΟΥ 

Στο εδάφιο 5. «ΕΠΙΣΤΗΜΟΝΙΚΟ ΠΕΔΙΟ ΕΠΙΣΤΗΜΩΝ 
ΟΙΚΟΝΟΜΙΑΣ ΚΑΙ ΠΛΗΡΟΦΟΡΙΚΗΣ» της παρ. 2 του άρ¬ 
θρου 1, υπό τον τίτλο «ΤΕΙ», προστίθενται: 


ΕΜΠΟΡΙΑΣ ΚΑΙ ΔΙΑΦΗΜΙΣΗΣ 
(ΑΘΗΝΑ) 

ΤΕΙ ΑΘΗΝΑΣ 

ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ 
(ΠΑΤΡΑ) 

ΤΕΙ ΔΥΤΙΚΗΣ ΕΛΛΑΔΑΣ 

ΔΙΕΘΝΟΥΣ ΕΜΠΟΡΙΟΥ 
(ΚΑΣΤΟΡΙΑ) 

ΤΕΙ ΔΥΤΙΚΗΣ 
ΜΑΚΕΔΟΝΙΑΣ 

ΕΣΩΤΕΡΙΚΗΣ ΑΡΧΙΤΕΚΤΟ¬ 
ΝΙΚΗΣ, ΔΙΑΚΟΣΜΗΣΗΣ ΚΑΙ 
ΣΧΕΔΙΑΣΜΟΥ ΑΝΤΙΚΕΙΜΕ¬ 
ΝΩΝ (ΣΕΡΡΕΣ) 

ΤΕΙ ΚΕΝΤΡΙΚΗΣ 
ΜΑΚΕΔΟΝΙΑΣ 


Στο εδάφιο 5. «ΕΠΙΣΤΗΜΟΝΙΚΟ ΠΕΔΙΟ ΕΠΙΣΤΗΜΩΝ 
ΟΙΚΟΝΟΜΙΑΣ ΚΑΙ ΠΛΗΡΟΦΟΡΙΚΗΣ» της παρ. 2 του άρ¬ 
θρου 1, υπό τον τίτλο «ΠΑΝΕΠΙΣΤΗΜΙΑ», προστίθενται: 


ΤΟΥΡΙΣΤΙΚΩΝ ΣΠΟΥΔΩΝ 
(ΠΕΙΡΑΙΑΣ) 

ΠΑΝ. ΠΕΙΡΑΙΑ 

ΟΙΚΟΝΟΜΙΚΗΣΚΑΙΔΙΟΙΚΗΣΗΣ 
ΤΟΥΡΙΣΜΟΥ (ΧΙΟΣ) 

ΠΑΝ. ΑΙΓΑΙΟΥ 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Μαρούσι, 17 Φεβρουάριου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 2132.15-1/752/ 201 7 (3) 

Προσωρινές κυκλοφοριακές ρυθμίσεις στη χερ¬ 
σαία ζώνη λιμένα. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΚΕΡΚΥΡΑΣ 

Έχοντας υπόψη: 

Α)Τις διατάξεις του άρθρου 173 του Γενικού Κανονι¬ 
σμού Λιμένα Κέρκυρας (ΦΕΚ 397 Β'/1978). 

Β) Τις διατάξεις του ν. 2696/1999 (ΦΕΚ 57Α') περί «Κύ¬ 
ρωσης του Κώδικα Οδικής Κυκλοφορίας», όπως ισχύει. 

Γ)Τη μελέτη σήμανσης-ασφάλισης εκπονηθείσα από 
την Ανάδοχο εταιρεία κατασκευής του έργου «ΝΕΟΣ 
ΚΟΜΒΟΣ ΛΙΜΕΝΟΣ ΚΕΡΚΥΡΑΣ». 

Δ) Την αριθμ. 173/2016 πράξη του Διοικητικού Συμ¬ 
βουλίου του Ο.Λ.Κ.Ε. Α.Ε. 

Ε) Την αριθμ. πρωτ.: 2132.15-1/7681/16/21-12-2016 
απόφαση Κεντρικού Λιμενάρχη Κέρκυρας (ΟΡΘΗ ΕΠΑ¬ 
ΝΑΛΗΨΗ) (ΑΔΑ:Ω6Ψ64653ΠΩ-2ΧΒ). 

ΣΤ) Το αριθμ. πρωτ.: 0345/1.6.5/14-02-2017 έγγραφο 
Ο.Λ.Κ.Ε. Α.Ε. 

Ζ) Την ανάγκη διασφάλισης της ομαλούς και ασφα¬ 
λούς διεξαγωγής της κυκλοφορίας των οχημάτων στην 
περιοχή δικαιοδοσίας μας. 


Η) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Ι.Την έγκριση προσωρινών κυκλοφοριακών ρυθμί¬ 
σεων για την ολοκλήρωση των εργασιών της Β' Φάσης 
του έργου «ΝΕΟΣ ΚΟΜΒΟΣ ΛΙΜΕΝΟΣ ΚΕΡΚΥΡΑΣ» ως 
εξής: 

- Η κυκλοφορία των οχημάτων επί της Λεωφόρου 
Ελευθερίου Βενιζέλου με κατεύθυνση τη Λεωφόρο 
Εθνικής Αντιστάσεως, θα πραγματοποιείται μέσω του 
ήδη κατασκευασμένου τμήματος του κυκλικού κόμβου. 

- Η κυκλοφορία των υπολοίπων οχημάτων, από και προς 
τις υπόλοιπες κατευθύνσεις θα πραγματοποιείται όπως και 
στις κυκλοφοριακές ρυθμίσεις της Α'Φάσης, χωρίς καμία 
μεταβολή, όπως εγκρίθηκαν με την (Ε) σχετική. 

Οι ανωτέρω ρυθμίσεις ισχύουν για το χρονικό διάστη¬ 
μα από την επόμενη εκδόσεως της παρούσης έως και 
την οριστική περάτωση των εργασιών της Β'Φάσης του 
υπόψη έργου καθ' όλη τη διάρκεια του 24ώρου λόγω 
εκτέλεσης εργασιών. 

Σε περίπτωση σοβαρής διατάραξης της κυκλοφορίας, 
οι ανωτέρω εργασίες θα διακόπτονται κατά εντολή του 
Διοικητή Λιμενικής Αστυνομίας ή του εκάστοτε Αξιω¬ 
ματικού Φυλακής. 

2. Η ανάδοχος εταιρεία κατασκευήςτου έργου «ΝΕΟΣ 
ΚΟΜΒΟΣ ΛΙΜΕΝΟΣ ΚΕΡΚΥΡΑΣ» υποχρεούται καθ'όλη τη 
διάρκεια εκτέλεσης των εργασιών: 

α. Να μεριμνήσει για την κατάλληλη σήμανση των 
εκτελούμενων έργων στην οδό, ώστε να παρέχεται 
στους οδηγούς έγκαιρη και επαρκής πληροφόρηση για 
τη μεταβολή των κανονικών συνθηκών κυκλοφορίας, με 
σκοπό την ασφαλή διέλευση οχημάτων από την περιοχή 
της ζώνης του εργοταξίου. 

β. Να απομακρύνει από την οδό πριν την εφαρμογή 
των κυκλοφοριακών ρυθμίσεων αντικείμενα τα οποία 
δύναται να δυσχεράνουν την κίνηση των οχημάτων. 

γ. Μετο πέρας εφαρμογής των κυκλοφοριακών ρυθμί¬ 
σεων και την επαναφορά της κυκλοφορίας οχημάτων, να 
επαναφέρει τον χώρο απολύτως στην πρότερα κατάστα¬ 
ση όπως επίσης και την σήμανση σύμφωνα με τον Κ.Ο.Κ. 

3. Η ισχύς της παρούσας απόφασης αρχίζει από την 
τοποθέτηση των πινακίδων οδικής σήμανσης, οι δε πα¬ 
ραβάτες αυτής διώκονται και τιμωρούνται σύμφωνα με 
τη διαδικασία του άρθρου 157 του Κ.Δ.Ν.Δ. όπως κυρώ¬ 
θηκε με το ν.δ. 185/73 (261 Α'). 

4. Να κοινοποιηθεί για εφαρμογή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 14 Φεβρουάριου 2017 
Ο Κεντρικός Λιμενάρχης 
ΣΠ. ΚΟΝΤΟΜΑΡΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'524/21.02.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























